# **Smernica č. 42/2022 o protikorupčnom koordinátorovi**

Gestorský útvar: odbor kontroly, tel.: 02 59374 681 ev. č.: 2022/15428:1-A9050

Minister školstva, vedy, výskumu a športu (ďalej len „minister“) podľa článku 12 ods. 2 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky a v súlade s uznesením vlády Slovenskej republiky   
č. 585/2018 z 12. decembra 2018, ktorým bola schválená protikorupčná politika Slovenskej republiky na roky 2019 - 2023 vydáva túto smernicu:

### **Čl. 1** **Protikorupčný koordinátor**

1. Plnenie úloh Protikorupčného programu Ministerstva školstva, vedy, výskumu a športu Slovenskej republiky (ďalej len „protikorupčný program“) zabezpečuje protikorupčný koordinátor. Protikorupčným koordinátorom je zamestnanec odboru, v ktorého pôsobnosti je výkon kontroly (ďalej len „príslušný odbor“).
2. Protikorupčného koordinátora vymenúva a odvoláva minister na návrh riaditeľa príslušného odboru.
3. Výkon funkcie protikorupčného koordinátora zaniká
   1. doručením písomného oznámenia o vzdaní sa výkonu funkcie ministrovi alebo dňom uvedeným v tomto oznámení,
   2. skončením štátnozamestnaneckého pomeru alebo pracovného pomeru na príslušnom odbore,
   3. odvolaním aj bez udania dôvodu,
   4. smrťou alebo jeho vyhlásením za mŕtveho.
4. Úlohy protikorupčného koordinátora v čase jeho neprítomnosti plní jeho zástupca. Zástupcu protikorupčného koordinátora vymenúva a odvoláva minister na návrh riaditeľa príslušného odboru. Na zánik výkonu funkcie zástupcu protikorupčného koordinátora sa vzťahuje rovnako odsek 3.
5. Ak je protikorupčný koordinátor v konflikte záujmov, jeho úlohy plní jeho zástupca. Ak je v konflikte záujmov aj zástupca protikorupčného koordinátora, plnenie úloh protikorupčného koordinátora zabezpečí osoba určená ministrom.
6. Protikorupčný koordinátor je pri plnení úloh podľa článku 2 nezávislý. Plnenie úloh protikorupčného koordinátora nesmie byť ovplyvnené zásahmi, ktoré by mohli znehodnotiť alebo spochybniť plnenie jeho úloh v súvislosti   
   s protikorupčnou prevenciou.
7. Protikorupčný koordinátor je v záujme zdokonaľovania plnenia svojich úloh povinný sa odborne vzdelávať prostredníctvom školení pre protikorupčných koordinátorov.

## **Čl. 2 Úlohy protikorupčného koordinátora**

1. Protikorupčný koordinátor v oblasti protikorupčnej politiky najmä
2. vypracúva protikorupčný program vrátane jeho aktualizácie,
3. vyhodnocuje plnenie protikorupčného programu,
4. zabezpečuje vykonávanie riadenia a pravidelného hodnotenia korupčných rizík,
5. koordinuje aktivity vyplývajúce z protikorupčného programu,
6. koordinuje v spolupráci s ostatnými zamestnancami Ministerstva školstva, vedy, výskumu a športu Slovenskej republiky (ďalej len „ministerstvo“) činnosti v oblasti protikorupčnej prevencie,
7. poskytuje v rámci svojej pôsobnosti odborné konzultácie v oblasti protikorupčnej prevencie,
8. pomáha presadzovať vedúcim zamestnancom ministerstva protikorupčné opatrenia,
9. poskytuje metodickú podporu a poradenstvo rozpočtovým organizáciám a príspevkovým organizáciám zriadeným ministerstvom,
10. plní úlohy v oblasti predchádzania konfliktu záujmov, pri jeho zistení, riešení a evidovaní,
11. plní úlohy a poskytuje konzultácie pri prijímaní darov a iných výhod,
12. vytvára účinnú politiku boja proti podvodom a plán reakcie na podvody.
13. Protikorupčný koordinátor plní aj úlohy zodpovednej osoby v oblasti ochrany oznamovateľov protispoločenskej činnosti.[[1]](#footnote-1))

### **Čl. 3** **Účinnosť**

Táto smernica nadobúda účinnosť 15. mája 2022.

**minister**

1. ) Zákon č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov. [↑](#footnote-ref-1)